**ELNÖKI INDÍTVÁNY**

**A Gazdasági és Jogi Bizottság 2022. június 20-i ülésére**

**Javaslat a Szombathelyi Távhőszolgáltató Kft. Felügyelő Bizottsága Ügyrendjének módosítására**

A Szombathelyi Távhőszolgáltató Kft. ügyvezetője arról tájékoztatta Önkormányzatunkat, hogy társaságuk Felügyelő Bizottsága Ügyrendjének technikai jellegű módosítása vált indokolttá az ülésen történő online részvétel lehetőségére tekintettel, mely rendelkezéssel az ügyrend kiegészül.

A FEB Ügyrend módosításokkal egységes szerkezetbe foglalt szövegét (a módosításokat dőlt betűs kiemeléssel jelölve) az előterjesztés melléklete tartalmazza.

A Felügyelő Bizottság Ügyrendjének jóváhagyása a SZOVA Nonprofit Zrt. Alapszabályának VIII. fejezet 7/1.B pontjában foglaltak alapján a Gazdasági és Jogi Bizottság hatáskörébe tartozik.

A társaság Felügyelő Bizottsága az ügyrend módosítását 23/2022.(06.15.) számú határozatával elfogadta.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 57. § (3) bekezdésében foglaltak szerint a bizottság elnöke a bizottság ülésére sürgősségi indítványt terjeszthet elő a 12. §-ban foglalt szabályok alkalmazásával.

Kérem a Tisztelt Bizottságot, hogy a sürgősségi indítványt megtárgyalni, és a határozati javaslatot elfogadni szíveskedjen.

A sürgősség indoka a társaság Felügyelő Bizottsága munkájának zavartalan biztosítása.

**Szombathely, 2022. június „ „**

**/: Bokányi Adrienn :/**

**Határozati javaslat**

**…./2022. (VI. 20.) GJB. számú határozat**

A Gazdasági és Jogi Bizottság a SZOVA Nonprofit Zrt. Alapszabályának VIII. fejezet 7/1.B pontjában foglaltak alapján a Szombathelyi Távhőszolgáltató Kft. Felügyelő Bizottságának módosított Ügyrendjét az előterjesztés mellékletében foglalt tartalommal elfogadja.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály vezetője

Molnár Miklós, a társaság ügyvezetője)

**Határidő:** azonnal